**UKWELI KUHUSU AHMADIYYA**

Kipeperushi cha Amsha-Amsha kila mwezi

 Toleo la 09, Februari, 2012

**TOLEO HILI:**

**Pesa**

**Dhehebu**

**Kupiga marufuku Facebook**

**Udhibiti**

**PESA**

Kipengele kimojawapo cha dhehebu ni umiliki wa fedha kwa njia ya malipo ya lazima kwa jumuiya. Miongoni mwa malipo mengi ya lazima, Ahmadiyya ina malipo makuu yanayoitwa *“Chanda Aaam”*

Haya yanataka kila mwanajumuiya kutoa malipo ya faradhi ya asilimia 6.25 ya pato lake halisi kila mwezi. Hii inajumuisha pensheni, mafao ya mtoto, kiinua mgongo na malipo ya ulemavu. Malipo haya si ya hiyari na ni mbali na sadaka nyingine za lazima kama vile *“Chanda Jalsa Salana” (Karibu Ahmadiyyat, kurasa* *396-402)*.

Hii ni kinyume na Qur’an Tukufu na Sunna ya Mtume wa Mwenyezi Mungu. Mtume Mtukufu Muhammad {Rehema na Amani zimshukie} kabainisha kuwa malipo pekee ya sadaka yaliyofaradhishwa kwa Waislamu ni Zaka (Sahih Bukhari, Juz.1, Kitabu 2, Namba 45) lakini Ahmadiyya wamebuni malipo mengine mengi ya faradhi.

**DHEHEBU**

Nikiwa mtu wa nje ninayeiangalia Ahmadiyya, sikuelewa kabisa kwa nini Ahmadiyya wengi wa zamani wanakazania sana kuiita Ahmadiyya dhehebu. Je, Ahmadiyya ni dini au dhehebu? Tangu lini dini ikawa dhehebu? Mwanasaikolojia Philip G. Zimbardo alibaini sababu nne za msingi ambazo zinatofautisha dhehebu na dini ya kawaida ambazo juu yake Mitch Horowits naye aliongeza mbili:

* Kudhibiti tabia, kama vile kudhibiti unakokwenda na unachofanya
* Kudhibiti taarifa, kama vile kuwakataza wafuasi kusoma tahakiki ya kukosolewa kwa jumuiya
* Kudhibiti fikra, kuweka vizuizi vikali vya kuhoji itikadi
* Kudhibiti hisia kwa kutumia udhalilishaji au hatia
* Kudhibiti fedha, ama kwa njia ya malipo ya lazima au utangazaji mkubwa wa habari za fedha
* Uongozi wa kuchupa mipaka, kama vile kumuheshima kiongozi kwa kiwango cha kupindukia.

Katika toleo hili, tunazidadavua kwa kifupi nukta hizo kwa mnasaba wa Ahmadiyya. Ni ngapi kati ya sababu za hapo juu Ahmadiyya inaangukia kama ipo yoyote. Iwapo yanahitajika marejeleo yoyote kwa habari iliyotolewa, tafadhali wasiliana na

* @

ahmadi.flyer@gmail.com.

**HADITH YA MWEZI**

**Tafadhali tembelea tovuti zifuatazo kwa habari zaidi kuhusu Ahmadiyya:**

www.alhafeez.org/rashid

http://www.irshad.org

www.thecult.info/blog

**UDHIBITI**

**HABARI ZAIDI/KUPIGA MARUFUKU FACEBOOK**

Mnamo Juni 26, 2011, kiongozi wa Ahmadiyya Mirza Masroor Ahmad aliwapiga marufuku Ahmadiyya kutumia Facebook. Akaunti zote zikatakiwa kufutwa mara moja, hivyo, kuondosha kiasi kikubwa cha “Uhuru wa Kusema.”

Waislamu wako huru kutumia Facebook au mtandao mwingine wowote wa kijamii wakiona unafaa. Hakuna, na yumkini, hakutakuwa kamwe na hata kundi moja la Face book kwa ajili ya Uislamu au Waislamu litakalodhibitiwa kitaasisi kama ilivyo kwa Ahmadiyya.

Katika Ahmadiyya, ‘Umumi {mtunza kumbukumbu} huteuliwa kukusanya taarifa kuhusu matukio katika maeneo ya jirani na huripoti matukio ambayo yanavunja sheria za jumuiya na pia huripoti tabia na nyendo za jiji/mji.

Katika tukio moja, familia moja iliripotiwa katika jumuiya kwa kufanya harusi ambapo wanaume na wanawake hawakutenganishwa. Badala ya kuinasihi familia kwa faragha kwamba jambo hilo halikuendana na Uislamu, sio tu Ahmadiyya waliwatenga wahusika mbali na dini yao bali waliwadhalilisha kwa kuyatangaza majina yao hadharani katika jamaa ya Ijumaa. Huku ni kuendeleza mwenendo wa kudhibiti hisia.

Katika jumuiya ya Ahmadiyya, unakatazwa kusali pamoja na Waislamu, kuoana nao na hata kushiriki katika mazishi yao. Ahmadiyya wa zamani walisema kuwa wanalazimishwa kuamini kuwa Waislamu wanatishia watu. Hii huwaweka Ahmadiyya mbali na Waislamu na hatarini. Mabinti wa Ahmadiyya nao pia wamezuiwa kujiunga au kuchanganyika na jumuiya za wanawake wa Kiislamu katika Vyuo Vikuu.

Ili kudumisha udhibiti zaidi, huwezi kuandika chapisho kwa jina la Ahmadiyya bila kupata idhini. Hii ni mbali ya kuwazuia Ahmadiyya kubainisha utambulisho wao wa Amadiyya wanapotoa malalamiko kwenye vyombo vya habari kuhusiana na habari ambazo haziwapendezi.

Isitoshe, jumuiya imeajiri mafundi wa kuchakachua tarakishi {kompyuta} kuzilenga tovuti zinazowaanika. Zaidi ya hivyo, unaweza kupata cheo cha Afisa mkubwa wa Jumuiya kama wewe ni mwanachama wa mpango wa ‘Wassiyat’ ambao ni kiapo cha kuchangia hisa zako katika jumuiya baada ya kufa huku ukilipa asilimia 10 hadi 33 wakati ungali hai. Kama ungependa tiketi ya daraja la kwanza ya kwenda Peponi, basi waweza kuipata kwa kujiunga na mpango huu ambao unakupa haki ya kuzikwa kwenye *“Makaburi ya Peponi”* ambayo wakazi wake wanaelekea Peponi. Je, hii ni dini au dhehebu?

Mtume Mtukufu Muhammad {Rehema na Amani zimshukie} amesema, “Mwenyezi Mungu amenipa fadhila saba ambazo manabii waliotangulia hawakupata:..{6} Na mlolongo wa manabii umeishia kwangu.”  **(Muslim, Tirmidhi, Ibn Majah)**

**ahmadi.flyer@gmail.com**

**user/DaggersOfTruth**

**ahmadi flyer**